
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2220 

9 Σεπτεμβρίου 2013 


ΑΠΟΦΑΣΕΙ Σ 

Αριθ. οικ. 191002 

Τροποποίηση της υπ’ αριθ. 145116/2011 κοινής υπουργικής 
απόφασης «Καθορισμός μέτρων, όρων και διαδικα¬ 
σιών για την επαναχρησιμοποίηση επεξεργασμένων 
υγρών αποβλήτων (Β' 354) και συναφείς διατάξεις». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΥΓΕΙΑΣ - ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ - 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 10 (παρ. 1) του Ν. 1650/1986 
«Για την προστασία του περιβάλλοντος» (Α' 160), όπως 
τροποποιήθηκε με το Ν. 3010/2002 (Α' 91). 

2. Τις διατάξεις των άρθρων 2, 4 (παρ. 1 εδάφια ε και 
ζ), 5 (παρ. 6), 11,13 και 14 του Ν. 3199/2003 «Προστασία 
και διαχείριση των υδάτων - εναρμόνιση με την οδηγία 
2000/60/ΕΚ του Ευρωπαϊκού Κοινοβουλίου και του Συμ¬ 
βουλίου της 23ης Οκτωβρίου 2000» (Α' 280). 

3. Τις διατάξεις του κεφαλαίου Α' «Περιβαλλοντική αδει- 
οδότηση έργων και δραστηριοτήτων» του Ν. 4014/19.9.2011 
(Α' /209) «Περιβαλλοντική αδειοδότηση έργων και δρα¬ 
στηριοτήτων, ρύθμιση αυθαιρέτων σε συνάρτηση με δη¬ 
μιουργία περιβαλλοντικού ισοζυγίου και άλλες διατάξεις 
αρμοδιότητας Υπουργείου Περιβάλλοντος». 

4. Τις διατάξεις των άρθρων 1, 2, 4 (παρ. 1), 9,11 και 12 

(παρ. 4 εδ. στ και ι και παρ. 6) του Π.Δ. 51/2007 «Καθο¬ 
ρισμός μέτρων και διαδικασιών για την ολοκληρωμένη 
προστασία και διαχείριση των υδάτων σε συμμόρφωση 
με τις διατάξεις της οδηγίας 2000/60/ΕΚ.του Συμβου¬ 

λίου της 23ης Οκτωβρίου 2000» (Α' 54). 

5. Τις διατάξεις του Π.Δ. 148/2009 «Περιβαλλοντική 
ευθύνη για την πρόληψη και την αποκατάσταση των 
ζημιών στο περιβάλλον - Εναρμόνιση με την οδηγία 
2004/35/ΕΚ....κ.λπ.» (Α' 190). 

6. Το Π.Δ. 85/21.6.2012 (Α' 141) «Ιδρυση και μετονομασία 
Υπουργείων, μεταφορά και κατάργηση υπηρεσιών». 

7. Το Π.Δ. 86/21.6.2012 (Α' 141) «Διορισμός Υπουργών, 
Αναπληρωτών Υπουργών και Υφυπουργών». 

8. Το Π.Δ. 85/2012 «Ίδρυση και μετονομασία των Υπουρ¬ 
γείων, μεταφορά και κατάργηση υπηρεσιών» (Α' 141), 
όπως τροποποιήθηκε με το Π.Δ. 118/2013 «Τροποποίηση 
του Π.Δ. 85/2012 - Ίδρυση Υπουργείου Υποδομών, Με¬ 


ταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως» (Α' 152). 

9. Το Π.Δ. 119/25.6.13 (ΦΕΚ153/Α/2013) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

10. Την κοινή υπουργική απόφαση Φ.16/6631/1989 (ΦΕΚ 
428/Β'/2.6.1989) «Προσδιορισμός των κατωτάτων και 
ανωτάτων ορίων των αναγκαίων ποσοτήτων για την 
ορθολογική χρήση νερού στην άρδευση». 

11. Την υπ’ αριθ. 5673/400/1997 κοινή υπουργική απόφαση 
«Μέτρα και όροι για την επεξεργασία αστικών λυμάτων» 
(Β' 192) που εκδόθηκε σε συμμόρφωση με την οδηγία 91/271/ 
ΕΟΚ και τροποποιήθηκε με την υπ’ αριθ. 19661/1982/1999 
κοινή υπουργική απόφαση (Β' 1811) και την υπ’ αριθ. 
48392/939/2002 κοινή υπουργική απόφαση (Β' 405). 

12. Την υπ’ αριθ. 39626/2208/2009 κοινή υπουργική απόφα¬ 
ση «Καθορισμός μέτρων για την προστασία των υπόγειων 
νερών από την ρύπανση και την υποβάθμιση, σε συμμόρ¬ 
φωση με τις διατάξεις της οδηγίας 2006/118/ ΕΚ «σχετικά 
με την προστασία των υπόγειων υδάτων από την ρύπανση 
και την υποβάθμιση», του Ευρωπαϊκού Κοινοβουλίου και του 
Συμβουλίου της 12ης Δεκεμβρίου 2006» (Β' 2075). 

13. Την υπ’ αριθ. 145116/2.2.2011 κοινή υπουργική από¬ 
φαση «Καθορισμός μέτρων, όρων και διαδικασιών για 
την επαναχρησιμοποίηση επεξεργασμένων υγρών απο¬ 
βλήτων και άλλες διατάξεις» (Β'354). 

14. Την υπ’ αριθ. 1958/13.1.2012 υπουργική απόφαση 
«Κατάταξη δημοσίων και ιδιωτικών έργων και δραστη¬ 
ριοτήτων σε κατηγορίες και υποκατηγορίες σύμφωνα 
με το άρθρο 1 παράγραφος 4 του Ν. 4014/2011 (Α' 209)» 
(Β' 21), όπως ισχύει. 

15. Τις διατάξεις του Ν. 4042/2012 (ΦΕΚ 24/Β'/13.2.12) 
«Ποινική προστασία του περιβάλλοντος ...». 

16. Την υπ’ αριθ. 48963/5.10.2012 υπουργική απόφαση 
«Προδιαγραφές περιεχομένου Αποφάσεων Έγκρισης 
Περιβαλλοντικών Όρων (Α.Ε.Π.Ο.) για έργα και δραστη¬ 
ριότητες κατηγορίας Α' της υπ’ αριθμ. 1958/13-1-2012 
απόφασης του Υπουργού Περιβάλλοντος, Ενέργειας 
και Κλιματικής Αλλαγής (Β’ 21), όπως ισχύει, σύμφωνα 
με το άρθρο 2 παρ. 7 του Ν. 4014/2011 (Α' 209)» (Β 2703). 

17. Την υπ’ αριθ. 706/2-9-2010 απόφαση «Καθορισμός 
των Λεκανών Απορροής Ποταμών της χώρας και ορι¬ 
σμού των αρμόδιων Περιφερειών για τη διαχείριση και 
προστασία τους, (ΦΕΚ 1383/Β/2010)», όπως ισχύει. 

18. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα, όπως 
τέθηκε σε ισχύ με το άρθρο πρώτο του Π.Δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (Α' 98). 

19. Την υπ’ αριθ. Υ.46/2012 απόφαση Πρωθυπουργού 
«Καθορισμός αρμοδιοτήτων του Αναπληρωτή Υπουρ¬ 
γού Περιβάλλοντος, Ενέργειας και Κλιματικής Αλλαγής 
Σταύρου Καλαφάτη» (Β' 2101). 

20. Την υπ’ αριθ. πρωτ. 27858/ΔΙΟΕ/546/26.6.2013 από¬ 
φαση του Πρωθυπουργού με θέμα «Ανάθεση αρμοδιο¬ 
τήτων στον Υφυπουργό Ανάπτυξης, και Ανταγωνιστικό¬ 
τητας Αθανάσιο Σκορδά» (ΦΕΚ 1653/2013 τ.Β'). 

21. Το γεγονός ότι από τις διατάξεις της απόφασης 
αυτής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αρθρο 1 

Η υπ’ αριθ. 145116/2011 κοινή υπουργική απόφαση «Κα¬ 
θορισμός μέτρων, όρων και διαδικασιών για την επανα- 
χρησιμοποίηση επεξεργασμένων υγρών αποβλήτων και 
άλλες διατάξεις» (Β' 354) τροποποιείται ως ακολούθως: 

1. Η παράγραφος 1 β του άρθρου 3 αντικαθίσταται 
ως εξής: 

«β) Στην επαναχρησιμοποίηση επεξεργασμένων βι¬ 
ομηχανικών υγρών αποβλήτων που προέρχονται από 
άλλες βιομηχανικές δραστηριότητες, ασχέτως μεγέθους 
βιομηχανικής εγκατάστασης, εκτός αυτών που υπάγο¬ 
νται στο πεδίο εφαρμογής της υπ’ αριθ. 5673/400/1997 
κοινή υπουργική απόφαση, τα οποία είναι μη επικίνδυνα 
απόβλητα ή έχουν καταστεί μη επικίνδυνα μετά από 
επεξεργασία σύμφωνα με τις σχετικές διατάξεις της 
κείμενης νομοθεσίας για τη διαχείριση των επικίνδυνων 
αποβλήτων. Και στις δύο ως άνω περιπτώσεις η επανα- 
χρησιμοποίηση επιτρέπεται μόνο για βιομηχανική χρήση, 
για περιορισμένη άρδευση μέσω υπεδάφιου συστήματος 
άρδευσης και τροφοδότηση υπόγειων υδροφορέων, που 
δεν εμπίπτουν στις διατάξεις του άρθ. 7 του Π.Δ. 51/2007 
και μόνο μέσω διήθησης και όχι μέσω γεώτρησης, με 
τους όρους που τίθενται για τους συγκεκριμένους τύ¬ 
πους επαναχρησιμοποίησης με την παρούσα απόφαση. 
Σε ειδικές περιπτώσεις υπογείων υδατικών συστημά¬ 
των που εντάσσονται στο μητρώο προστατευόμενων 
περιοχών του άρθρου 6 του Π.Δ. 51/2007 επιτρέπεται 
κατ’ εξαίρεση η επαναχρησιμοποίηση για βιομηχανική 
χρήση και περιορισμένη άρδευση, χωρίς κατεισδύσεις 
στον υπόγειο υδροφορέα μόνο σε συγκεκριμένες θέσεις, 
εφόσον πριν τη διαδικασία που προβλέπεται στο άρ. 8 
της παρούσας υποβληθεί και εγκριθεί από την αρμόδια 
Υπηρεσία υδρογεωλογική μελέτη όπου τεκμηριωμένα 
θα αποδεικνύεται ότι δεν επηρεάζονται οι υδροφόροι 
ορίζοντες που εμπίπτουν στο άρθρο 7 του Π.Δ. 51/2007, 
όπως ορίζεται στο εγκεκριμένο Σχέδιο Διαχείρισης Υδα¬ 
τικών Πόρων του αντίστοιχου Υδατικού Διαμερίσματος. 

2. Η παράγραφος 6 του άρθρου 4 αντικαθίσταται ως 
εξής: 

«6. Για το περιεχόμενο της μελέτης σχεδιασμού και 
εφαρμογής του συστήματος άρδευσης γνωμοδοτούν οι 
αρμόδιες Διευθύνσεις Αγροτικής Οικονομίας, οι αρμό¬ 


διες Υπηρεσίες Περιβαλλοντικής Υγιεινής των Περιφε¬ 
ρειακών Ενοτήτων και τα αρμόδια Τμήματα Περιβάλλο¬ 
ντος και Υδροοικονομίας των οικείων Περιφερειών ή/και 
Περιφερειακών Ενοτήτων στο πλαίσιο της διαδικασίας 
έκδοσης της άδειας επαναχρησιμοποίησης που προ- 
βλέπεται στο άρθρο 9». 

3. Η παράγραφος 9 του άρθρου 5 αντικαθίσταται ως 
εξής: 

«9. Για το περιεχόμενο της μελέτης σχεδιασμού και 
εφαρμογής του εμπλουτισμού γνωμοδοτούν τα αρμό¬ 
δια Τμήματα Περιβάλλοντος και Υδροοικονομίας των 
οικείων Περιφερειών ή/και Περιφερειακών Ενοτήτων 
καθώς και οι κατά περίπτωση αρμόδιες Υπηρεσίες Πε¬ 
ριβαλλοντικής Υγιεινής των Περιφερειακών Ενοτήτων 
ή/και Διευθύνσεις Αγροτικής Οικονομίας των Περιφε¬ 
ρειών, στο πλαίσιο της διαδικασίας έκδοσης της άδειας 
επαναχρησιμοποίησης που προβλέπεται στο άρθρο 9». 

4. Στην παράγραφο 5 του άρθρου 6: 

η φράση «η Διεύθυνση Υδάτων της Αποκεντρωμένης 
Διοίκησης» αντικαθίσταται από τη φράση «τα αρμόδια 
τμήματα Περιβάλλοντος και Υδροοικονομίας της οι¬ 
κείας Περιφέρειας ή/και Περιφερειακής Ενότητας και 
οι αρμόδιες Διευθύνσεις Αγροτικής Οικονομίας των 
Περιφερειών». 

5. Στην παράγραφο 5 του άρθρου 7: 

η φράση «η Διεύθυνση Υδάτων της Αποκεντρωμένης 
Διοίκησης» αντικαθίσταται από τη φράση «τα αρμόδια 
τμήματα Περιβάλλοντος και Υδροοικονομίας της οικείας 
Περιφέρειας ή/και Περιφερειακής Ενότητας». 

6. Στο τέλος της παραγράφου 1 του άρθρου 7 προ¬ 
στίθεται το ακόλουθο εδάφιο: 

«Η περίπτωση της εσωτερικής ανάκτησης των υγρών 
αποβλήτων στην ίδια εγκατάσταση και η ανακύκλωσή 
τους στην παραγωγική διαδικασία δεν αποτελεί επανα- 
χρησιμοποίηση για βιομηχανική χρήση αλλά ανακύκλωση 
βιομηχανικών υγρών αποβλήτων, εφόσον αυτά δεν εξέρ¬ 
χονται από αυτήν για άλλες χρήσεις, ούτε διατίθενται 
στο έδαφος καθ’ οιονδήποτε τρόπο. Η ανακύκλωση βι¬ 
ομηχανικών υγρών αποβλήτων στην παραγωγική διαδι¬ 
κασία δεν εφαρμόζεται στις βιομηχανίες προϊόντων που 
προορίζονται για ανθρώπινη κατανάλωση, εξαιρουμένων 
χρήσεων εκτός της κύριας παραγωγικής διαδικασίας, 
όπως π.χ. νερά ψύξης κ.λπ. και εφόσον σε κάθε περί¬ 
πτωση εξασφαλίζεται η μη επαφή τους με το προϊόν.». 

7. Η παράγραφος 3 του άρθρου 8 συμπληρώνεται 
ως εξής: 

Σε ειδικές περιπτώσεις υπογείων υδατικών συστημά¬ 
των που εντάσσονται στο μητρώο προστατευόμενων 
περιοχών του άρθρου 6 του Π.Δ. 51/2007 επιτρέπεται 
κατ’ εξαίρεση η επαναχρησιμοποίηση υγρών βιομηχα¬ 
νικών αποβλήτων που δεν υπάγονται στις διατάξεις 
της υπ’ αριθ. 5673/400/1997 κοινή υπουργική απόφαση 
μόνο για βιομηχανική χρήση και περιορισμένη άρδευση, 
χωρίς κατεισδύσεις στον υπόγειο υδροφορέα, μόνο σε 
συγκεκριμένες θέσεις, εφόσον πριν τη διαδικασία που 
προβλέπεται στο παρόν άρθρο υποβληθεί και εγκριθεί 
από την αρμόδια Υπηρεσία υδρογεωλογική μελέτη όπου 
τεκμηριωμένα θα αποδεικνύεται ότι δεν επηρεάζονται 
οι υδροφόροι ορίζοντες που εμπίπτουν στο άρθρο 7 
του Π.Δ. 51/2007, όπως ορίζεται στο εγκεκριμένο Σχέδιο 
Διαχείρισης Υδατικών Πόρων του αντίστοιχου Υδατικού 
Διαμερίσματος.» 

8. Το άρθρο 9 αντικαθίσταται ως εξής: 

«Άρθρο 9 

1. Για την επαναχρησιμοποίηση των επεξεργασμένων 
υγρών αποβλήτων για τις χρήσεις και δραστηριότητες 
που προβλέπονται στο άρθρο 3 της παρούσας απόφα¬ 
σης απαιτείται άδεια. 

2. Η άδεια επαναχρησιμοποίησης επεξεργασμένων 
υγρών αποβλήτων εκδίδεται από το Γ ενικό Γ ραμματέα της 
οικείας Αποκεντρωμένης Διοίκησης, μετά από εισήγηση 
της οικείας Διεύθυνσης Υδάτων της Αποκεντρωμένης Δι¬ 
οίκησης και γνωμοδότηση των κατά περίπτωση αρμόδιων 
υπηρεσιών που αναφέρονται στα άρθρα 4,5,6,7 και 8 και 
παρέχεται στο χρήστη ή τον φορέα διαχείρισης του ανα¬ 
κτημένου νερού. Σε περίπτωση συναρμοδιότητας, σύμφω¬ 
να με την υπ’ αριθ. 706/2010 απόφαση (ΦΕΚ 1383/Β'/2010), η 
ανωτέρω άδεια εκδίδεται από τους Γ ενικούς Γ ραμματείς 
των συναρμόδιων Αποκεντρωμένων Διοικήσεων. 

3. Όταν ο φορέας παροχής ανακτημένου νερού είναι και 
ο τελικός χρήστης ή φορέας διαχείρισής του και το έργο/ 
δραστηριότητα κατατάσσεται στην Α' κατηγορία σύμφω¬ 
να με την υπ’ αριθ. 1958/2012 κοινή υπουργική απόφαση που 
εκδόθηκε κατ’ εφαρμογή της παραγράφου 4 του άρθρου 
1 του Ν. 4014/2011, η άδεια επαναχρησιμοποίησης αντικα¬ 
θίσταται από την απόφαση Έγκρισης Περιβαλλοντικών 
Όρων (ΑΕΠΟ) του έργου/ δραστηριότητας, όπως προ- 
βλέπεται στην παράγραφο 1 του άρθρου 12 νόμου αυτού. 

3.1. Η προβλεπόμενη Μελέτη Περιβαλλοντικών Επι¬ 
πτώσεων (ΜΠΕ), πρέπει να περιλαμβάνει τις πληροφο¬ 
ρίες που κατά περίπτωση προβλέπονται στα άρθρα 4 
(παρ. 2), 5 (παρ. 3 και 4), 6 (παρ. 3), 7 (παρ. 2), 8 (παρ. 1), 
ανάλογα με το είδος της επαναχρησιμοποίησης του 
ανακτημένου νερού, χωρίς να απαιτείται η υποβολή 
της μελέτης που προβλέπεται στις ανωτέρω διατάξεις. 

3.2. Η αρμόδια περιβαλλοντική αρχή, εκτός των υπη¬ 
ρεσιών και φορέων που προβλέπονται στο άρθρο 3 (2)(β) 
(γγ) και στο άρθρο 4 (3)(γ) του Ν. 4014/2011, αποστέλλει 
το φάκελο της ΜΠΕ για γνωμοδότηση και στη Διεύ¬ 
θυνση Υδάτων της οικείας Αποκεντρωμένης Διοίκησης 
καθώς και στις υπηρεσίες που προβλέπονται στα άρθρα 
4-8 της παρούσας απόφασης προκειμένου να γνωμο- 
δοτήσουν για την προτεινόμενη επαναχρησιμοποίηση. 

3.3. Στους εγκεκριμένους περιβαλλοντικούς όρους (ΑΕΠΟ), 
περλαμβάνονται και όροι τήρησης των απαιτήσεων ποιότη¬ 
τας του ανακτημένου νερού, ανάλογα με τη συγκεκριμένη 
χρήση του, καθώς και των υποχρεώσεων του παρόχου, του 
χρήστη ή του φορέα διαχείρισης του ανακτημένου νερού 
που προβλέπονται στην παρούσα απόφαση. Η ανωτέρω 
απόφαση κοινοποιείται και στην αρμόδια Διεύθυνση Υδάτων. 

4. Όταν ο φορέας παροχής ανακτημένου νερού εί¬ 
ναι και ο τελικός χρήστης ή φορέας διαχείρισης και το 
έργο/ δραστηριότητα κατατάσσεται στη Β' κατηγορία 
σύμφωνα με το άρθρο 8 του Ν. 4014/2011, η άδεια επα- 
ναχρησιμοποίησης αντικαθίσταται από τις Πρότυπες 
Περιβαλλοντικές Δεσμεύσεις (ΠΠ.Δ.), στις οποίες πρέπει 
να περιλαμβάνονται και όροι τήρησης των απαιτήσεων 
της παρούσας απόφασης ανάλογα με τη χρήση του ανα¬ 
κτημένου νερού και να εξασφαλίζεται η συμβατότητα 
του προτεινόμενου τρόπου επαναχρησιμοποίησης με 
το εγκεκριμένο Σχέδιο Διαχείρισης Υδατικών Πόρων του 
αντίστοιχου Υδατικού Διαμερίσματος καθώς και με το 
μητρώο προστατευόμενων περιοχών του αρ. 6 του Π.Δ. 
51/2007. Οι ανωτέρω Πρότυπες Περιβαλλοντικές Δεσμεύ¬ 
σεις κοινοποιούνται και στην αρμόδια Διεύθυνση Υδάτων. 


4.1. Στην περίπτωση που δεν έχουν ακόμη εκδοθεί οι 
προβλεπόμενες στο άρθρο 8 του Ν. 4014/2011 υπουργι¬ 
κές αποφάσεις για τις ΠΠ.Δ., η απαιτούμενη για την Β' 
κατηγορία έργων και δραστηριοτήτων περιβαλλοντική 
έκθεση που προβλέπεται στο άρθρο 11(1) της υπ’ αριθ. 
11014/703/2003 κοινή υπουργική απόφαση (Β' 332), πρέπει 
να περιλαμβάνει αντίστοιχα πληροφορίες και στοιχεία 
που τεκμηριώνουν την τήρηση των απαιτήσεων της 
παρούσας απόφασης ανάλογα με το είδος της επα- 
ναχρησιμοποίησης του ανακτημένου νερού, χωρίς να 
απαιτείται η έκδοση άδειας επαναχρησιμοποίησης. 

5. Σε κάθε περίπτωση από τις αναφερόμενες στις 
παραγράφους 3 και 4 πρέπει να πληρούνται οι προ¬ 
ϋποθέσεις διασφάλισης της δημόσιας υγείας, για τις 
οποίες θα πρέπει να υπάρχει αναλυτική περιγραφή στην 
Μ.Π.Ε., στην Α.Ε.Π.Ο. και στις Π.Π.Δ. (ή στην περιβαλλο¬ 
ντική έκθεση). 

6. Σε περιπτώσεις που για το χρήστη ή φορέα δια¬ 
χείρισης του ανακτημένου νερού προβλέπεται από τις 
κείμενες διατάξεις περιβαλλοντική αδειοδότηση, η άδεια 
επαναχρησιμοποίησης αντικαθίσταται από την ΑΕΠΟ ή 
τις ΠΠ.Δ., κατ’ αναλογία των παραγράφων 3 και 4 του 
παρόντος άρθρου.» 

7. Για τις παρακάτω εγκαταστάσεις, οι οποίες έχουν 
δυναμικότητα μέχρι 50 Μ.Ι.Π. (μονάδα ισοδύναμου πλη¬ 
θυσμού (Μ.Ι.Π), κατά το άρθρο 2 της κοινής υπουργικής 
απόφασης 5673/400/1997): 

α. μικρών ιδιωτικών συστημάτων επεξεργασίας λυμά¬ 
των μεμονωμένων κατοικιών ή πολυκατοικιών, 

β. ξενοδοχειακών καταλυμάτων (με την επιφύλαξη των 
περιπτώσεων που εμπίπτουν στην παρ. Ζ1 του άρθρου 
8 του από 6.10.1978 Π.Δ/τος (ΦΕΚ 538Δ) όπως αυτό έχει 
τροποποιηθεί και ισχύει), 

γ. επεξεργασίας λυμάτων αμιγώς οικιακού χαρακτήρα 
και σαφώς διαχωρισμένων του προσωπικού των βιο¬ 
μηχανικών και άλλων δραστηριοτήτων δεν απαιτείται 
άδεια επαναχρησιμοποίησης στις περιπτώσεις: α) πε¬ 
ριορισμένης άρδευσης μέσω υπεδάφιου συστήματος 
και β) τροφοδότησης υπόγειων υδροφορέων, οι οποίοι 
δεν εμπίπτουν στις διατάξεις του άρθρου 7 του Π.Δ. 
51/2007, μόνο μέσω διήθησης και όχι μέσω γεώτρησης, 
αλλά θα λαμβάνονται υπόψη οι απαιτήσεις διάθεσης 
λυμάτων που περιλαμβάνονται στην οικοδομική άδεια 
των ανωτέρω εγκαταστάσεων.» 

9. Η παράγραφος 1 του άρθρου 10 αντικαθίσταται 
ως εξής: 

«1. Για την έκδοση της άδειας επαναχρησιμοποίησης 
υγρών αποβλήτων απαιτείται η υποβολή σχετικής αί¬ 
τησης από το χρήστη ή τον φορέα διαχείρισης του 
ανακτημένου νερού στην αρμόδια Διεύθυνση Υδάτων 
της Αποκεντρωμένης Διοίκησης. Γ ια τις περιπτώσεις του 
άρθρου 4 της παρούσας η σχετική αίτηση υποβάλλεται 
από τον φορέα διαχείρισης του ανακτημένου νερού. 
Η αίτηση αυτή συνοδεύεται από τη μελέτη που κατά 
περίπτωση προβλέπεται στα άρθρα 4-8 της παρούσας 
απόφασης.» 

10. Η παράγραφος 3 του άρθρου 10 αντικαθίσταται 
ωςεξής:^ 

«3. Κατά τη διαδικασία αλλά και μετά την περιβαλλοντι¬ 
κή αδειοδότηση της δραστηριότητας/έργου που περιλαμ¬ 
βάνει επαναχρησιμοποίηση των επεξεργασμένων υγρών 
αποβλήτων, η Διεύθυνση Υδάτων της Αποκεντρωμένης 
Διοίκησης καθώς και οι κατά περίπτωση αρμόδιες υπη¬ 
ρεσίες που αναφέρονται στα άρθρα 4,5,6,7 και 8 διενερ¬ 
γούν σχετικό έλεγχο προκειμένου να διαπιστωθεί ότι η 

οργάνωση, κατασκευή και λειτουργία της εγκατάστασης 
συμφωνούν με την υποβληθείσα σχετική μελέτη.» 

11. Η παράγραφος 4 του άρθρου 10 αντικαθίσταται 
ως εξής: 

«4. Η άδεια επαναχρησιμοποίησης εκδίδεται μέσα σε 
45 ημέρες από την υποβολή πλήρους φακέλου.» 

12. Το άρθρο 15 αντικαθίσταται ως εξής: 

«Μέχρι την 31η Δεκεμβρίου 2014 οφείλουν να συμ¬ 
μορφωθούν με τις απαιτήσεις, τους όρους και τους 
περιορισμούς της παρούσας απόφασης: 

α) οι χρήστες ή φορείς διαχείρισης οι οποίοι κατά 
την έναρξη ισχύος της απόφασης επαναχρησιμοποιούν 
επεξεργασμένα υγρά απόβλητα, με ανανέωση ή τροπο¬ 
ποίηση της υφιστάμενης σχετικής άδειας 

β) οι υφιστάμενες εγκαταστάσεις ή δραστηριότητες (επε¬ 
ξεργασίας) παροχής και επαναχρησιμοποίησης επεξεργα¬ 
σμένων υγρών αποβλήτων στην περίπτωση των έργων/ δρα¬ 
στηριοτήτων Α' κατηγορίας με αναθεώρηση/ τροποποίηση 
της ΑΕΠΟ και στην περίπτωση των έργων/ δραστηριοτήτων 
Β' κατηγορίας με ενδεχόμενη επανεξέταση των ΠΠ.Δ..» 

13. Στο τέλος του παραρτήματος I προστίθεται η ση¬ 
μείωση: 

«Σημείωση Παραρτήματος I: Για τις εγκαταστάσεις 
των οποίων τα απόβλητα, λόγω της φύσης και προέ¬ 
λευσής τους, τεκμηριωμένα, μέσα από τα στοιχεία της 
Μ.Π.Ε. για τα έργα της Α' κατηγορίας, της περιβαλ¬ 
λοντικής έκθεσης του άρθρου 11 της κοινή υπουργική 
απόφαση 11014/703/2003 (ΦΕΚ 332/Β') για τα έργα Β' 
κατηγορίας (για την περίπτωση που δεν έχουν ακόμη 
εκδοθεί οι προβλεπόμενες στο άρθρο 8 του Ν. 4014/2011 
υπουργικές αποφάσεις για τις ΠΠ.Δ.) ή της δήλωσης 
υπαγωγής σε ΠΠ.Δ., δεν προκύπτει να διαθέτουν οργα¬ 
νικό φορτίο, δεν απαιτείται, κατά την κρίση πάντοτε της 
αδειοδοτούσας αρχής, δευτεροβάθμια - τριτοβάθμια 
βιολογική επεξεργασία, εφόσον βέβαια με κατάλληλη 
επεξεργασία εξασφαλίζονται, ανάλογα με το είδος της 
επαναχρησιμοποίησης, τα ελάχιστα όρια των πινάκων 
1,2 και 3 του παρόντος παραρτήματος. Επίσης, για βιο¬ 
μηχανικές ή άλλες εγκαταστάσεις, των οποίων τα από¬ 
βλητα λόγω της προέλευσης και της φύσης τους καθώς 
και της παραγωγικής διαδικασίας της εγκατάστασης 
τεκμηριωμένα, μέσα από τα στοιχεία της Μ.Π.Ε. για τα 
έργα της Α' κατηγορίας, της περιβαλλοντικής έκθε¬ 
σης του άρθρου 11 της κοινής υπουργικής απόφασης 
11014/703/2003 (ΦΕΚ 332/Β') για τα έργα Β' κατηγορίας 
(μέχρι την έκδοση των προβλεπόμενων στο άρθρο 8 
του Ν. 4014/2011 υπουργικών αποφάσεων για τις ΠΠ.Δ.) 
ή της δήλωσης υπαγωγής σε ΠΠ.Δ., δεν προκύπτει να 
διαθέτουν μικροβιολογικό φορτίο δεν απαιτείται, κατά 
την κρίση πάντοτε της αδειοδοτούσας αρχής, απολύ¬ 
μανση αυτών πριν από την επαναχρησιμοποίησή τους». 

14. Στο τέλος του παραρτήματος IV προστίθεται η 
σημείωση: 

«Σημειώσεις Παραρτημάτων I, II και IV: 

Εφόσον, όπως τεκμηριωμένα προκύπτει απ’ τα στοι¬ 
χεία της Μ.Π.Ε. για τα έργα της Α' κατηγορίας, της 
περιβαλλοντικής έκθεσης του άρθρου 11 της κοινής 
υπουργικής απόφασης 11014/703/2003 (ΦΕΚ 332/Β') για 
τα έργα Β' κατηγορίας (για την περίπτωση που δεν 
έχουν ακόμη εκδοθεί οι προβλεπόμενες στο άρθρο 8 
του Ν. 4014/2011 υπουργικές αποφάσεις για τις ΠΠ.Δ.) ή 
της δήλωσης υπαγωγής σε ΠΠ.Δ. και κατά την κρίση της 
αδειοδοτούσας αρχής, για κάποιες από αυτές τις δρα¬ 
στηριότητες, τα υγρά απόβλητα των οποίων, λόγω της 
φύσης και προέλευσής τους καθώς και της παραγωγικής 


διαδικασίας της δραστηριότητας, δεν περιέχουν ορισμέ¬ 
νες από τις παραμέτρους που περιλαμβάνονται στους 
πίνακες των ανωτέρω παραρτημάτων, να εξαιρούνται 
από την υποχρέωση δειγματοληψιών και ελέγχου για 
τις παραμέτρους αυτές, μετά από σχετική τεκμηρίωση». 

15. Στις σημειώσεις του Πίνακα 3 προστίθεται η ση¬ 
μείωση: 

μ) κατ’ εξαίρεση επιτρέπεται το πότισμα με καταιονι¬ 
σμό σε περιπτώσεις άρδευσης εκτάσεων (π.χ. γηπέδων 
γκολφ) όπου είναι τεχνικά δύσκολη η εφαρμογή άλλου 
συστήματος άρδευσης. 

Άρθρο 2 

Αιτήματα για έκδοση άδειας επαναχρησιμοποίησης 
που έχουν υποβληθεί στις Διευθύνσεις Υδάτων πριν 
από την έναρξη ισχύος της παρούσας, ολοκληρώνονται 
ως προς την αξιολόγηση και έγκρισή τους, σύμφωνα 
με τις προϊσχύουσες διατάξεις, εκτός αν ο φορέας του 
έργου/ δραστηριότητας ζητήσει την υπαγωγή του στις 
διατάξεις της παρούσας απόφασης. 

Άρθρο 3 

Τροποποίηση της υπ’ αριθ. 48963/5.10.2012 
υπουργικής απόφασης (Β 2703) 

Το Παράρτημα Α της υπ’ αριθμ. 48963/5.10.2012 υπουρ¬ 
γικής απόφαση (Β 2703) και ειδικότερα το σημείο 7.3 (ϋί) 
τροποποιείται ως εξής: 

1) Το πρώτο εδάφιο συμπληρώνεται ως ακολούθως: 
“καθώς και των λοιπών υγρών αποβλήτων”. 

2) Το δεύτερο εδάφιο αντικαθίσταται ως ακολούθως: 
«Αναφέρονται (όπου απαιτείται): ποσοτικές εκτιμήσεις, 
ποιοτικά χαρακτηριστικά, ο αποδέκτης (π.χ. σύνδεση 
με αποχετευτικό δίκτυο, υπόγειος υδροφορέας, επι¬ 
φανειακός υδάτινος αποδέκτης) και τυχόν επαναχρη- 
σιμοποίησή τους (γεωργική χρήση - άρδευση, τροφο¬ 
δότηση υπόγειων υδροφορέων, αστική και περιαστική 
χρήση, βιομηχανική χρήση, σε υδατικά συστήματα του 
άρθρου 7 του Π.Δ. 51/2007, ή περιορισμένη άρδευση 
μέσω υπεδάφιου συστήματος άρδευσης ή τροφοδότηση 
υπόγειων υδροφορέων που δεν εμπίπτουν στις διατά¬ 
ξεις του άρθρου 7 του Π.Δ. 51/2007), σύμφωνα με την 
κοινή υπουργική απόφαση 145116/11 (Β 354) και την κοινή 
υπουργική απόφαση 5673/400/97 (Β 192), όπως ισχύουν». 

3) Το έκτο εδάφιο αντικαθίσταται ως ακολούθως: 

«Σε περιπτώσεις που διεξάγονται εργασίες επεξεργα¬ 
σίας λυμάτων και υγρών αποβλήτων, στην ΑΕΠΟ περι¬ 
λαμβάνονται επιπρόσθετα και τα εξής:» 

Άρθρο 4 

Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2013 

